text: Grænsekontrollen bliver forlænget frem til maj
  25 januar 2017 kl. 14.14
  Danmark forlænger den midlertidige grænsekontrol frem til maj.
  EU-kommissionen har onsdag sagt ja til, at Danmark må forlænge grænsekontrollen. Den samme besked har de fået i Sverige, Norge, Tyskland og Østrig.
  Danmark har siden 1. januar i år kontrolleret 220.000 personer og nægtet 147 personer indrejse. Ni er blevet anholdt og sigtet for menneskesmugling.
  EU-kommissionen erkender, at Europas ydre grænser endnu ikke er så sikre, at den indre kontrol kan ophæves.
  Den nuværende grænsekontrol udløber 12. februar.
  
  